Elsertifikatloven

Elsertifikatloven (fullt navn: lov om elsertifikater) er en norsk lov som har til formål å bidra til økt produksjon av elektrisk energi fra fornybare energikilder.

Loven ble sanksjonert 24. juni 2011 og trådte i kraft 1. januar 2012.

Elsertifikatloven regulerer bruk av «elsertifikater», også kalt grønne sertifikater, som defineres som bevis utstedt av myndighetene for at det er produsert en megawattime fornybar elektrisk energi i henhold til lovens bestemmelser. Det følger av lovens paragraf 7 at sertifikatene kan utstedes for produksjon av elektrisk energi basert på blant annet vannkraft, vindkraft, solenergi, havenergi, geotermisk energi og bioenergi.

Referanser

Eksterne lenker
 Lovdata

Norske lover
Elektrisk energiforsyning
Fornybar energi
Lover av 2011
Energi i Norge